

**Poslovni B2B susreti u okviru SECURITY SUMMIT 2020 – VIRTUAL EVENT**

Sarajevska regionalna razvojna agencija SERDA i Evropska poduzetnička mreža u Bosni i Hercegovini (EEN), u saradnji sa a&s Adria magazinom, te uz podršku brojnih partnera i medija organizuje poslovne online B2B susrete u okviru **Security Summit 2020 – Virtual Event.**

Poslovni B2B susreti firmi imaju za cilj da podrže kompanije u pronalasku internacionalnih partnera i širenju poslovne mreže. Susreti se održavaju **online od 3. do 5. novembra 2020.god. u periodu od 9 do 18 sati**, paralelno sa virtuelnom konferencijom i sajmom, tematskim prezentacijama i radionicama.

Za učešće na B2B susretima registrujte se na <https://securitysummit2020.asadria.b2match.io/> , odaberite jedan, dva ili tri dana za održavanje svojih sastanaka i ugovorite pojedinačne sastanke sa potencijalnim partnerima u skladu s vlastitim potrebama i interesima. Online sastanci će se održavati preko ove iste platforme i sve što trebate jeste računar ili mobitel (sa kamerom i mikrofonom).

**Industrije u fokusu/tematske oblasti:**

* **Sigurnost** (fizička, tehnička, cyber i mehanička)
* IT, IoT i Smart City
* Komunikacije / Transport
* Inžinjering i arhitektura
* Bankarstvo i osiguravajuće kuće
* Finansije
* Energija
* Javni sektor

Security Summit 2020 – Virtual Event je jedinstveno mjesto koje će okupiti profesionalce i autoritete iz sigurnosne i drugih povezanih industrija iz regiona i cijele Evrope. Učesnici samita su proizvođači, distributeri, sistem integratori, instalateri i projektanti, menadžeri sigurnosti, predstavnici javnog sektora i drugi krajnji korisnici.

a&s Adria, stručni magazin za kompletna sigurnosna rješenja, već pet godina unazad organizuje Adria Security Summit-a powered by Intersec (član **Messe Frankfurt** grupacije), najveće konferencije i sajma sigurnosne industrije u Jadranskoj regiji. Ideja vodilja ovog event-a je okupljanje međunarodnih i regionalnih kompanija s ciljem razmjene iskustava i inovacija, umrežavanja te prezentacije proizvoda i rješenja.

**Prednosti učešća na Security Summit 2020 – Virtual Event**

1. **Umrežavanje** (B2B virtuelni sastanci s profesionalcima iz industrije)
2. **Edukacija** (stručna predavanja, prezentacije projekata, seminari i radionice)
3. **Izložba i promocija** (prezentacija proizvoda i rješenja na virtuelnim štandovima, podizanje svijesti brenda)

Registracija na događaj je besplatna.

Oficijelni jezik: engleski

**Agenda: 3. – 5. novembar 2020.**

09:00 – 18:00 B2B sastanci s predstavnicima kompanija

11:00 – 13:00 Glavna predavanja

13:00 – 14:30 Prezentacije projekata

13:00 – 17:00 Seminari i radionice kompanija

**Rokovi:**

|  |  |
| --- | --- |
| 07/10 – 02/11/2020 | Online registracija učesnika, izrada biznis profila i rezervacija B2B sastanaka |
| 03/11 – 05/11/2020 | B2B sastanci i Security Summit 2020 – Virtual Event: glavna predavanja, prezentacije projekata, seminari i radionice kompanija učesnica  |

Besplatno se registrujte za učešće na ovom važnom poslovnom događaju na stranici: <https://securitysummit2020.asadria.b2match.io/signup>

Dodatne informacije možete pogledati na oficijelnoj web stranici Summita:

<https://www.vsecuritysummit.com/>

Za dodatne informacije i pomoć prilikom registracije kontaktirajte:

Sarajevska regionalna razvojna agencija SERDA

kontakt osoba: Aida Džamalija Duran

tel: +387 33 641 520

e-mail: aida@serda.ba

a&s Adria magazin

kontakt-osoba: Tarik Rovčanin

tel: +387 33 788 985

e-mail: tarik.rovcanin@asadria.com